มีอาการเจ็บเกร็งๆที่ท้องด้านขวาล่างเป็นพักๆอ่ะค่ะ ไม่ได้ปวดมากแต่เวลากดแล้วเจ็บ หรือจะอยู่ดีๆก็เจ็บเองก็มี ก่อนหน้านี้เคยมีอาการถ่ายเหลวเป็นน้ำหลายวันต่อกันแบบไม่ได้ปวดท้องอะไร เคยผ่าไส้ติ่งออกไปแล้วอ่ะค่ะ ตอนนี้กังวลเกี่ยวกับลำไส้ค่ะ
สวัสดีค่ะ อาการปวดท้องที่ขวาล่าง อาจเกิดจาก-ลำไส้อักเสบ ทำให้ปวดท้องบิด ถ่ายเหลว-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดถ้าตัดไส้ติ่งไปแล้วก็ไม่น่าจะเกิดจากไส้ติ่งอักเสบหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ร่วม การขับถ่ายเปลี่ยนแปลง หรือถ่ายเหลวมากร่วมด้วย ควรไปพบแพทย์การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวดท้องได้และหลีกเลี่ยงการนอนหรือนั่งกดทับบริเวณที่ปวด